**REFERAT**

**Fra årsmøte i Skjeppsjøen Hytteforening**

**Søndag 08.08.2021**

Sak 1: Presentasjon av medlemmer i styret, samt gamle og nye medlemmer av Hytteforeningen.

Sak 2: Innkallingen til årsmøtet ble godkjent.

Sak 3: Andrè Solhaug ble valgt som møteleder.

Sak 4: Turid Lundhagen og Anne Kildal ble valgt til å undertegne protokollen.

Sak 5: Årsmelding:

* Bestemmelser for Skjeppsjøen: Andrè orienterte om dialogen med Østre Toten kommune vedrørende de bestemmelsene som gjelder for Skjeppsjøen som reserve-/nøddrikkevannskilde, og hvilke regler som gjelder pr. nå. Disse reglene finnes i Grunnboka, som ligger på Hytteforeningens nettside. Det er positive signaler fra kommunens side om at reglene skal gjennomgås på nytt, og at de reglene som gjelder for resten av Totenåsen også skal gjøres gjeldende for Skjeppsjøen.
* «Pleiehjemmet»: Planer om behandlingsinstitusjon for ungdom ser ut til å være skrinlagt. Bygningen krever omfattende oppgraderinger, også nytt renseanlegg.
* Oppgradering av veien: Arbeidet skal være ferdig i løpet av september d.å. Veibredden blir 6 meter, noe som betyr en smalere veg. Avkjøringer til hyttene blir tatt hånd om. Kontakt Østre Toten Kommune dersom du har spørsmål.
* Facebooksiden til Hytteforeningen kan brukes av alle! Har du noe å fortelle, spørre eller tipse om, eller bare et fint bilde – legg det gjerne ut på siden vår!

Sak 6: Regnskap:

* Hytteforeningens inntekt er kontingenten på 100 kr pr år pr hytte. Utgifter er porto og nettsted og servering på årsmøte.
* Hytteforeningen kjøpte et aksjebrev i Totenåsløyper i 2019. Det kom forslag om å støtte Totenåsløyper med et årlig beløp. Styret tar dette opp til vurdering.

Sak 7: Valg:

* Leder Andrè, kasserer Nina og sekretær Lilian er på valg. Alle tre stiller til gjenvalg, og alle tre ble gjenvalgt.
* Står det noe i Hytteforeningens vedtekter om valgkomitè? Det er viktig med rullering av folk i styret, og årsmøtet gir styret mandat til å opprette en valgkomitè i forkant av neste årsmøte.

Sak 8: Eventuelt:

* Noen hytteeiere som bor langt unna savner tilgang til dusj. Det kom forslag om etablering av dusj med betalingsordning.
* Forslag om å avvikle årsmøtet i juni eller august. Folke er ofte på ferie i fellesferien i juli. Styret tar opp dette til vurdering og endrer vedtektene.
* Saueeier Morten Fagerholm anmoder hytteeiere om å holde gjerdene rundt hyttene sine i orden for å unngå at sau går seg fast. I fjor mistet han tre sauer som hadde gått seg fast i ødelagte gjerder. Fagerholm vil i forkant av neste års beitesesong benytte Facebooksiden vår for å minne om dette. Saueslepp foregår fra ca 20. mai hvert år, og sauesanking i begynnelsen av september.
* Det ble reist spørsmål om søppelkontaineren som står på Torsætra kan brukes av hytteeiere. Dette er noe usikkert.
* Forslag om grillfest på årsmøtet til neste år!

Årets årsmøte hadde rekordoppslutning med 25 frammøtte medlemmer inkl. styret. Mange var nye hytteeiere, og flere nye medlemmer! Velkommen i Hytteforeningen!

Referent: Lilian Brekke Hensvold